**Členovia VV**: Peter Birka, Milena Fabšičová, Július Maťovčík, Miloš Štefek
**Tlmočník**: Milena Fabšičová **Právny zástupca:** Oliver Krist
**Odborný spolupracovník:** Veronika Tirpáková **Zapisovateľka:** Veronika Tirpáková, Andrea Štellerová, ospr.

**Program:**

1. Informovanie členov VV DVS o vyplácaných odmenách za rok 2022 a návrh odmien za výkon pracovných činností členov VV DVS
2. Návrh na úpravu smernice č. 18 pre rok 2022 a dotácie riadnych členov pre rok 2023
3. Informácie o zmluvách s členmi realizačného tímu a hráčov ME, štatút reprezentanta
4. Ostatné – podľa návrhov jednotlivých členov VV DVS

Prítomných uvítal prezident Peter Birka.

Hneď v úvode informovala p. Fabšičová o doručení Oznámenia o začatí finančnej kontroly DVS z strany hlavnej kontrolórky športu s tým, že kontrola začne 24.11.2022 so začiatkom o 8.00. a do tohto termínu je potrebné odoslať hlavnej kontrolórke športu v elektronickej forme všetku dokumentáciu, ktorá má byť predmetom kontroly. V tejto súvislosti je potrebné obratom oznámiť danú skutočnosť účtovníčke p. Hanusovej.

**K bodu 1**

P. Fabšičová informovala o stretnutí z 28.10.2022 s účtovníčkou p. Hanusovou za prítomnosti p. Krista, na ktorom sa konzultovala forma vyplatenia odmeny členov VV za výkon ich pracovných činností. V nadväznosti na diskusiu v tejto veci vyplynula pre všetkých členov VV úloha špecifikovať do 20.11.2022 výkon uskutočnených pracovných činností za ktorý im doteraz nebola vyplatená odmena, vrátane vyúčtovania cestovných výdavkov a v tejto lehote to zaslať na sekretariát DVS. P. Fabšičová uviedla, že zabezpečí v tomto termíne evidenciu prítomnosti členov VV na zasadnutiach VV za obdobie od januára 2022.

**K bodu 2**

M. Fabšičová prezentovala návrh na úpravu smernice č. 18 Dotácie pre riadnych členov v časti termín čerpania finančného príspevku pre kluby na rok 2022. Uviedla, že by bolo vhodné predĺžiť pre kluby lehotu na čerpanie týchto prostriedkov na tento rok, aby mali reálnu možnosť minúť takéto finančné prostriedky na svoje aktivity súvisiace s ich športovou činnosťou. Po diskusii členov VV sa navrhuje predĺžiť termín čerpania tohto príspevku na rok 2022 pre riadnych členov a to do 31.1.2023.

**Hlasovanie:**

za: 4 proti: 0 nezúčastnili sa: 0

Návrh bol odsúhlasený.

Július Maťovčík ponúkol pomoc pri spracovaní podkladov na celkovú výšku a detailné rozdelenie dotácie v zmysle smernice č. 18. M. Fabšičová ho bude informovať o stave podkladov, ktoré je potrebné dohľadať A. Štellerovou a skonzultovať s D. Dědečkom a následne si môžu dohodnúť termín stretnutia. Po spracovaní týchto podkladov bude klubom následne zaslané oznámenie o termíne a výške čerpania takýchto finančných prostriedkov.

**K bodu 3**

P. Krist sa vyjadril kriticky k príprave účasti na ME vo futsale, a to v súvislosti s nedostatkami pri príprave zmlúv s členmi realizačného tímu a hráčmi ako aj o štatúte reprezentanta, keď niektoré zmluvy neboli vôbec uzatvorené a nebol uzatvorený ani pripravený štatút reprezentanta na ME. Navrhuje v tejto súvislosti vypracovať a prijať štatút reprezentanta vo forme smernice, ktorý by následne do budúcnosti zaväzoval všetkých reprezentantov DVS a určoval ich povinnosti správania sa pri takejto športovej reprezentácii. Po diskusii v tejto veci sa dohodlo, že p. Krist pripraví do konca roku 2022 koncept takéhoto univerzálneho štatútu reprezentanta.

**K bodu 4**

1. P. Krist informoval v súvislosti s už schválenou zmenou smernice č. 14 - Registrácia riadnych členov o vzniknutej nezrovnalosti, ktorá si vyžaduje schválenie zmeny smernice č. 13 Registrácia nových členov, tak aby boli obe smernice v súlade. VV bol predložený návrh na zmenu smernice č.13.

**Hlasovanie:**

za: 4 proti: 0 nezúčastnili sa: 0

Návrh bol odsúhlasený.

1. P. Maťovčík informoval o aktivitách a podujatiach, ktoré organizuje klub nepočujúcich v Trenčíne a o probléme financovanie akcie DVS, ktorej sa zúčastňujú aj neregistrovaní členovia. Túto informáciu zobrali členovia VV na vedomie.
2. P. Fabšičová upozornila na nesplnenie úlohy zo strany p. Štefeka informovať členov VV o kandidátoch vo voľbách na kongrese EDSO. Z diskusie vyplynulo, že p. Štefek nebol v tejto veci správne informovaný zo strany p. Birku a preto takúto informáciu z kongresu ani členom VV neposlal.
3. P. Štefek požiadal o vysvetlenie položiek rozpočtu č. 9, 2 a 8. Položka č. 9 sa týka zabezpečenia skladu, technických činností, upratovania, prania, rozvoz písomností. P. Fabšičová podala k tejto položke vysvetlenie. P. Matovčík vyjadril nespokojnosť s takýmto vysvetlením a žiadal prehodnotenie súčasného stavu, ako aj prehodnotenie zmluvy s I. Krištofičovou. V tejto veci sa dohodlo, že p. Fabšičová do budúceho VV, predloží návrh riešenia v tejto veci. Následne bolo podané a diskutované vysvetlenie aj k položkám – údržba dát a administratívnym činnostiam sekretariátu. Z diskusie taktiež vyplynula úloha pre M. Fabšičovú aktualizovať rozpočet DVS - čerpanie finančných prostriedkov k 31.10.2022 a to do najbližšieho zasadnutia VV DVS.
4. Na záver sa členovia VV dohodli, že ďalšie zasadnutie VV bude zvolané p. Fabšičovou na piatok 28.11.2022 o 13.00.

**Uznesenia prijaté členmi VV DVS**

**VV schvaľuje**

č. 53/22 úpravu Smernice č. 18 – Dotácie riadnych členov Predĺženie lehoty na čerpanie prí-

 spevku pre rok 2022 do 31.01.2023

č. 54/22 úpravu smernice č. 13 – Registrácia nových členov

**VV ukladá úlohu:**

č. 55/22 Aktualizovať rozpočet DVS - čerpanie finančných prostriedkov k 31.10.2022.

Zodpovedný: M. Fabšičová Termín: najbližšie zasadnutie VV DVS

zapísala: Veronika Tirpáková ...........................................

overila: Milena Fabšičová, poverená výkonom funkcie GS ...............................

V Bratislave, 8.11.2022